               ЕВРОПЕЙСКА КОМИСИЯ
            Брюксел, 1.2.2022
            COM(2022) 37 final
            2022/0026(COD)

            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за предоставяне на макрофинансова помощ на Украйна
            {SWD(2022) 25 final}

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               От 2014 г. насам Украйна развива силно партньорство с Европейския съюз, което е нещо повече от обикновено двустранно сътрудничество и с което се постига постепенен преход към политическо асоцииране и икономическа интеграция. Споразумението за асоцииране между ЕС и Украйна, което влезе в сила на 1 септември 2017 г. и включва задълбочена и всеобхватна зона за свободна търговия, е основният инструмент за сближаване на Украйна и ЕС. Освен че насърчава по-задълбочените политически връзки, по-здравите икономически връзки и зачитането на общите ценности, споразумението осигури надеждна рамка за прилагане на амбициозна програма за реформи с акцент върху борбата срещу корупцията, независимата съдебна система, правовата държава и по-добия бизнес климат. ЕС демонстрира постоянна подкрепа за тези реформи, които са ключови за привличане на инвестиции, засилване на производителността и повишаване на стандарта на живот в средносрочен план. Наред с други инструменти за подкрепа ЕС подкрепи Украйна посредством пет поредни операции за макрофинансова помощ (МФП) с общ размер 5 милиарда евро под формата на заеми в периода 2014—2021 г.

               При все това, независимо от стратегическите дългосрочни политическа ориентация и ангажимент за изпълнение на реформи, Украйна продължава да среща значителни предизвикателства. От избухването на пандемията от COVID-19 досега от повече от 3,8 милиона заразени смъртните случаи са почти 100 000. Връщането към икономически растеж през 2021 г. беше бавно, обуславяно главно от сектора на търговия на дребно и сектора на строителството, а перспективата е заобиколена от значителни рискове. Инфлацията нарасна и достигна 10 % в края на 2021 г. Усилващите се геополитически напрежения на границата ѝ с Русия оказаха неблагоприятен верижен ефект върху доверието, по-специално на чуждестранните инвеститори. Националната валута загуби 9 % от своята стойност спрямо щатския долар от средата на ноември 2021 г. насам въпреки намесите на Националната банка на Украйна в размер на около 1,6 милиарда щатски долара през същия период, с което размерът на официалния резерв беше намален с 5,5 %.

               В този контекст доходността на украинските държавни еврооблигации се увеличи, като достигна възпиращи равнища в средата на януари 2022 г. Ето защо частното финансиране на свързания недостиг в платежния баланс на Украйна вече не е налично при устойчиви условия. На базата на последните прогнози на Международния валутен фонд в първия му преглед на програмата, приключен на 8 ноември и одобрен на 22 ноември 2021 г., липсата на достъп до капиталови пазари би предполагала, че ще се увеличи недостигът на финансиране на държавата с равностойността най-малко на 2,5 милиарда щатски долара през 2022 г. Освен това ескалиращите геополитически напрежения имат негативни последици за и без това несигурната икономическа и финансова стабилност на Украйна. Постоянните заплахи за сигурността вече доведоха до значително изтичане на капитал. Отрицателното въздействие върху бъдещите инвестиции, в която област Украйна вече изостава от своите съседи от региона, допълнително намалява устойчивостта на държавата на икономически и политически сътресения. Освен това множеството заплахи, пред които е изправена Украйна в момента, оказват силен натиск върху държавните институции да защитават своите граждани, което поражда значителни допълнителни рискове за цялостната стабилност на държавата и като цяло в обществото.

               На фона на загубата на достъп до международни капиталови пазари поради засилената геополитическа несигурност и нейното въздействие върху икономическото положение в Украйна, Комисията отправя предложение до Европейския парламент и Съвета за осигуряване на нова МФП на стойност 1,2 милиарда евро под формата на заеми с цел насърчаване на стабилността в Украйна.

               Планираната извънредна МФП, предложена с цел да се предостави бърза подкрепа в ситуация на остра криза и засилване на устойчивостта на държавата, ще бъде със срок от 12 месеца и ще е съставена от два транша. Отпускането на първия транш, предмет на предварителни политически условия и задоволителното изпълнение на програмата на МВФ, би се извършило бързо след одобряването на настоящото предложение, при влизане в сила на Меморандума за разбирателство (МР) относно специфични мерки на структурната политика, договорени между Европейската комисия от името на ЕС и Украйна. Изплащането на втория транш би било свързано с постоянното задоволително изпълнение както на програмата на МВФ, така и на политическите мерки, договорени в МР. МР в основата на тази операция за извънредна макрофинансова помощ е вероятно да акцентира върху ограничен брой постижими краткосрочни действия на политиката в най-спешните приоритетни области, като например засилване на икономическата устойчивост и стабилност, управление и правова държава, както и енергетика. Последваща по-дългосрочна МФП би могла да не се ограничава до непосредствената криза, а да се съсредоточи върху по-широк набор от приоритети за реформи. Изпълнението на предложената операция трябва да върви ръка за ръка с операциите за бюджетна подкрепа, финансирани от Инструмента за съседство, сътрудничество за развитие и международно сътрудничество (ИССРМС). Обявените допълнително отпуснати ресурси под формата на безвъзмездни средства по линия на ИССРМС в размер на 120 милиона евро ще бъдат важни за допълнително укрепване на усилията на Украйна за изграждане на държавност и устойчивост. Освен това ЕС ще работи в тясно сътрудничество с Украйна, за да отговори на нейното искане за по-нататъшна и редовна операция за МФП, когато положението се стабилизира.

               Както допълнително е обяснено в работния документ на службите на Комисията, придружаващ настоящото предложение, и въз основа на оценката на политическата ситуация, направена от Европейската служба за външна дейност, Комисията смята, че политическите и икономическите предпоставки за предложената операция за МФП са изпълнени.

               •Общ контекст

               Рисковете от текущите геополитически напрежения и безпокойствата относно сигурността по границата с Русия трайно се засилват от средата на ноември насам. Те оказаха силно отражение върху доверието на инвеститорите, както е видно от постоянното изтичане на капитал и изчерпването на официалните резерви в чуждестранна валута. Отслабването на украинската гривна, въпреки постоянните намеси на Националната банка на Украйна в подкрепа на националната валута, и de facto загубата на достъп до капиталови пазари за държавата значително повишават рисковете за макроикономическата перспектива на Украйна. След рецесия от само 4 % през 2020 г., която беше по-малко тежка от очакваното, през първото тримесечие на 2021 г. брутният вътрешен продукт се сви до 2,2 % на годишна база. Покачването през второто тримесечие с 5,7 % на годишна база е разочароващо, като се има предвид размерът на по-ранното свиване, и беше последвано от забавяне на растежа до 2,7 % през третото тримесечие. Слабостите в растежа са обусловени както от текущата тежка пандемична ситуация (с нарастване на броя на случаите на COVID-19 и относително ниския процент на ваксинация, който до края на януари 2022 г. е 33 %), така и от въздействието върху доверието от ескалиращите напрежения, и от ограничаващите структурни фактори, включително постоянно ниското равнище на инвестициите. Сред значителните структурни пречки пред инвестициите все още широкоразпространената корупция и недовършената реформа в управлението на гъстата мрежа от държавни предприятия остават приоритети за бъдещите политически усилия.

               Като има предвид увеличаващото се паричното предлагане и нарастващата инфлация, Националната банка на Украйна увеличи основните си лихви с 400 базисни пункта до 10 % между юни 2021 г. и януари 2022 г. След значителна дезинфлация през първата половина на 2020 г. инфлацията отново започна да нараства през ноември 2020 г. Средното увеличение в цените на потребителските стоки достигна 11 % през септември 2021 г., преди да достигне умерено равнище от 10 % през декември. Инфлацията в цените на произведените стоки все още расте, като достигна впечатляващите 62,2 % през декември 2021 г. Макар че Националната банка на Украйна счита, че инфлацията е достигнала своята връхна точка, в хода на 2022 г. трябва да се очаква допълнително затягане на паричната политика, особено с оглед на това да се овладее инфлацията до целта в рамките на 4 %—6 %. В настоящия контекст на постепенно глобално затягане на условията на финансиране и като възникващ пазар се очаква също, че Украйна ще бъде изложена на допълнителна нестабилност поради преоценка на глобалните рискове.

               Предвид връщането към растеж и по-високи данъчни постъпления държавният дефицит за 2021 г. се оценява на 3,1 % от брутния вътрешен продукт, който е с 200 базисни пункта по-нисък, отколкото първоначално планирания дефицит. Публичните приходи нараснаха с 24 % през 2021 г., което е с 2,8 процентни пункта по-високо от планираното, докато разходите се увеличиха с 11 %, което е с 1,5 процентни пункта по-ниско от целта. В светлината на тези резултати публичните финанси постигнаха добри резултати миналата година. Понастоящем бюджетният дефицит за 2022 г. е планиран на 3,5 % от брутния вътрешен продукт, но реалният оборот е много несигурен, може да се окаже драстично по-нисък и ще зависи по-специално от начина на развитие на международния геополитически контекст.

               След възобновяването на икономическия растеж значителният излишък по текущата сметка за 2020 г., който отразява свиването на търсенето, през 2021 г. се превърна в дефицит. След излишък от 5,3 милиарда щатски долара през 2020 г. текущата сметка регистрира дефицит от 830 милиона щатски долара или 0,5 % от брутния вътрешен продукт в периода януари—август 2021 г. През същия период износът и вносът на стоки нараснаха съответно с 36 % и 30 % на годишна база, което доведе до търговски дефицит на стоките в размер на 3 милиарда щатски долара. Салдото на услугите, при които износът и вносът се увеличиха съответно с 12 % и 21 %, показа излишък от 2,3 милиарда щатски долара. Първичните доходи се превърнаха в значителен дефицит в размер на 3 милиарда щатски долара в сравнение с излишъка от 3,2 милиарда щатски долара в периода януари—август 2020 г. въпреки ръста на паричните преводи с 18 % до 8,9 милиарда щатски долара. Запасът от преки чуждестранни инвестиции също значително се възстанови през първата половина на 2021 г., главно поради реинвестиране на печалби.

               Запасът от официални резерви в чуждестранна валута се оказа стабилен през целия период на пандемията през 2020 г. и дори достигна рекордна стойност от 31,6 милиарда щатски долара през август 2021 г., включително допълнителното предоставяне на специални права на тираж от МВФ за равностойността на 2,73 милиарда щатски долара. Въпреки лекия спад през септември 2021 г. резервите продължиха да растат и останаха близо до 31 милиарда щатски долара през декември миналата година, което все още е с 6 % повече, отколкото година по-рано. При все това след скорошната промяна в доверието на инвеститорите и гарантирането на намесите на централната банка във валутния пазар в размер на повече от 700 милиона щатски долара в началото на 2022 г., се очаква официалните резерви да са спаднали.

               •Съгласуваност с действащите разпоредби в тази област на политиката

               На 25 май 2020 г. Европейският парламент и Съветът приеха Решение (ЕС) № 2020/701 за предоставяне на предходната макрофинансова помощ на Украйна в размер на 1,2 милиарда евро под формата на заеми (като част от пакета за МФП за държавите, обхванати от политиките за разширяване и съседство, в контекста на пандемията от COVID-19). Помощта бе изцяло изплатена през периода 2020—2021 г.

               •Съгласуваност с други политики на Съюза

               Предложената МФП съответства на целите на европейската политика за съседство. Тя подпомага постигането на целите на Европейския съюз за икономическа стабилност и развитие в Украйна и — в по-общ контекст — устойчивостта в съседните на ЕС източни държави. Като подкрепя усилията на органите за създаване на стабилна макроикономическа рамка и за провеждане на амбициозни структурни реформи, предложената операция повишава добавената стойност от цялостната намеса на ЕС в Украйна и подобрява ефективността на други форми на финансова помощ от ЕС за държавата, включително операции за бюджетна подкрепа и безвъзмездни средства, отпускани по линия на външни финансови инструменти съгласно настоящата многогодишна финансова рамка за периода 2021—2027 г. Предложената извънредна МФП е част от пакета на ЕС, който също съдържа елемент безвъзмездни средства чрез допълнителното разпределение на 120 милиона евро по линия на „Инструмента за съседство, сътрудничество за развитие и международно сътрудничество – Глобална Европа“ (ИССРМС — Глобална Европа) и е неразделна част от цялостната международна подкрепа за Украйна. МФП ще продължава да допълва помощта, предоставяна от други многостранни и двустранни донори.

               Тези усилия следва да се разглеждат на фона на важните икономически връзки, установени между Украйна и ЕС. На 1 септември 2017 г. влезе в сила Споразумението за асоцииране между ЕС и Украйна. Разпоредбите относно задълбочената и всеобхватна зона за свободна търговия се прилагаха временно от 1 януари 2016 г., когато ЕС и Украйна започнаха взаимно да отварят пазарите си за стоки и услуги. ЕС е първият търговски партньор на Украйна. На него се падат 38,1 % (в стойностно изражение) от общия оборот от външната търговия на Украйна за 2020 г. Държавите членки трайно отговарят за една трета от украинския износ на стоки и услуги. Вносът от държави от ЕС се разрасна дори повече и достигна 43,3 % от целия внос през 2020 г.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за настоящото предложение е член 212 от ДФЕС.

               •Субсидиарност (при неизключителна компетентност)

               Принципът на субсидиарността е спазен, доколкото целите за възстановяване на краткосрочната макрофинансова стабилност в Украйна не могат да бъдат постигнати в достатъчна степен самостоятелно от държавите членки и следователно могат да бъдат постигнати по-добре от Европейския съюз. Основните причини са бюджетните ограничения на национално равнище и нуждата от висока степен на координация между донорите за постигане на максимален обхват и ефективност на помощта.

               •Пропорционалност

               Предложението е в съответствие с принципа на пропорционалност: то се ограничава до необходимия минимум за постигането на целите за укрепване на краткосрочната макрофинансова стабилност и не надхвърля необходимото за постигането на тази цел.

               Както бе установено от Комисията въз основа на прогнозите на МВФ в контекста на текущото стендбай споразумение, размерът на предложената нова МФП съответства на близо половината от оценения остатъчен недостиг на финансиране за 2022 г., като същевременно се отбелязва, че този недостиг е изчислен преди скорошното влошаване на кризата. Тази пропорция е в съответствие със стандартните практики за споделяне на тежестта при операции за МФП (за държава със споразумение за асоцииране горната граница би била 60 % според заключенията на Съвета по икономически и финансови въпроси от 8 октомври 2002 г.), като се вземе предвид помощта, обещана на Украйна от други двустранни и многостранни донори.

               •Избор на инструмент

               Финансирането на проекти или техническата помощ не биха били подходящи или достатъчни за постигането на макроикономическите цели. В сравнение с другите инструменти на ЕС основната добавена стойност от МФП би била облекчаването на външните финансови ограничения и подкрепата за създаване на стабилна макроикономическа рамка, включително чрез насърчаване на стабилността на платежния баланс и бюджета, както и на целесъобразна рамка за структурни реформи. Като подпомага установяването на подходяща цялостна рамка в областта на политиката, МФП може да увеличи ефективността на мерките, финансирани в Украйна чрез други, по-тясно специализирани финансови инструменти на ЕС.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

               МФП се предоставя като неразделна част от международната подкрепа за икономическата стабилизация на Украйна. При изготвянето на настоящото предложение за МФП службите на Комисията се консултираха с МВФ и Световната банка, които вече разполагат с мащабни програми за финансиране. Освен това Комисията поддържа редовни контакти с украинските органи.

               •Събиране и използване на експертни знания и опит

               В съответствие с изискванията на Финансовия регламент, в контекста на пакета на МФП за COVID-19, службите на Комисията извършиха оперативна оценка (ОО) на финансовите потоци и административните процедури на Украйна, за да се уверят, че действащите процедури за управление на програми за помощ, включително МФП, предоставят подходящи гаранции. Тази оперативна оценка беше извършена въз основа на констатациите от ОО за 2018 г., които биха могли да се считат като цяло за актуални, и на подробния анализ на доклада от 2019 г. относно оценката на резултатите в областта на публичните разходи и финансовата отчетност. В оценката се стига до заключението, че е установено, че финансовите потоци и процедури в Украйна са изготвени и работят въз основа на строги принципи и поради това се считат за подходящи за целите на макрофинансовата помощ. Развитията в тази област ще продължат да бъдат наблюдавани отблизо чрез редовни доклади за напредъка в реформите на управлението на публичните финанси (УПФ), изготвяни от делегацията на ЕС в Киев.

               •Оценка на въздействието

               Макрофинансовата подкрепа от ЕС е изключителен инструмент за спешни случаи, който е насочен към преодоляването на сериозни затруднения в платежния баланс на трети държави. Поради това настоящото предложение за МФП е освободено от изискването да се извърши оценка на въздействието в съответствие с Насоките на Комисията за по-добро регулиране (SWD (2015) 111 final), тъй като е налице политическа необходимост от бързи действия в извънредна ситуация, която изисква бързи ответни действия.

               В по-общ план предложенията на Комисията за МФП се основават на поуките, извлечени от последващите оценки, извършени за минали операции в съседните на ЕС държави. Новата МФП и програмата за икономическо приспособяване и реформи към нея ще спомогнат за намаляване на нуждите на Украйна от финансиране в краткосрочен план. Свързаните мерки на политиката, насочени към укрепване на средносрочната позиция на платежния баланс и фискалната устойчивост, ще засилят устойчивостта и ще допринесат за по-устойчив модел на растеж, като по този начин ще допълнят текущата програма на МВФ. Условията на политиката следва да се основават на постиженията на петте програми за МФП от 2015 г. насам, включително последната извънредна помощ чрез МФП във връзка с COVID-19. Възможните области на условията по принцип биха могли да включват реформи за укрепване на борбата срещу корупцията, независимостта на съдебната система, управлението на държавните предприятия и енергийния сектор.

               •Основни права

                  Държавите, обхванати от европейската политика за съседство (ЕПС), отговарят на условията за предоставяне на МФП. Предварително условие за предоставяне на МФП е държавата, която има право на участие, да зачита ефективните демократични механизми — включително многопартийната парламентарна система — и принципите на правовата държава, както и да гарантира зачитането на правата на човека.

                  Подновеният ангажимент за реформи и непоколебимата политическа воля на украинските органи, по-специално доказани с успешното завършване на условието на структурната политика, обвързано с последната и пета програма за МФП във връзка с COVID-19 за Украйна, в ключови области, включително съдебната власт, доброто управление, принципите на правовата държава и борбата срещу корупцията, е ясен положителен знак. Органите са отдадени на прилагането на тези реформи по прозрачен начин и в съответствие със стандартите на ЕС. За тази цел предварителното политическо условие за операцията за МФП се смята за изпълнено.

               4.ОТРАЖЕНИЕ ВЪРХУ БЮДЖЕТА

               Предвижда се предложената операция за МФП за Украйна в размер на 1,2 милиарда евро да бъде изплатена на два равни транша, които да бъдат отпуснати в рамките на 12 месеца. Тези средства ще бъдат заети на капиталовия пазар и впоследствие предоставени като заем на Украйна. Заемът ще бъде подкрепен с гаранцията за външна дейност.  Необходимото провизиране (в размер на 9 % от размера на заема) се предоставя в рамките на Инструмента за съседство, сътрудничество за развитие и международно сътрудничество (ИССРМР) на обща стойност от 108 милиона евро (бюджетен ред 14 02 01 70 „ИССРМС — Провизиране на общия фонд „Провизии“).

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

               Европейският съюз предоставя на Украйна МФП с общ размер 1,2 милиарда евро под формата на средносрочни до дългосрочни заеми. Тази помощ ще допринесе за покриване на остатъчните нужди от финансиране на Украйна през 2022 г. Планира се помощта да бъде изплатена на два равни транша. Отпускането на първия транш ще стане скоро след одобряване на настоящото предложение и влизане в сила на съответния МР. Изплащането на втория транш зависи от успешното и навременно прилагане на мерките на структурната политика, по които украинските органи ще поемат ангажимент.

               Помощта ще бъде управлявана от Комисията. Прилагат се специални разпоредби за предотвратяване на измамите и другите нередности, съобразени с Финансовия регламент.

               Комисията и украинските органи ще договорят меморандум за разбирателство, в който ще бъдат определени мерките за структурни реформи, свързани с предложената операция за МФП, включително някои аспекти по отношение на сроковете и последователността. Освен това, както е обичайно при МФП, изплащането наред с другото ще зависи от непрекъснатото успешно изпълнение на програмата на МВФ, както и от напредъка в изпълнението на споразумението за асоцииране между и ЕС и Украйна и на задълбочената и всеобхватна зона за свободна търговия (ЗВЗСТ). Комисията ще работи в тясно сътрудничество с органите, за да наблюдава напредъка по мерките на политиките и предпоставките, както е посочено по-горе.

               2022/0026 (COD)

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за предоставяне на макрофинансова помощ на Украйна

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз, и по-специално член 212 от него,

               като взеха предвид предложението на Европейската комисия,

               след предаване на проекта на законодателния акт на националните парламенти,

               в съответствие с обикновената законодателна процедура,

               като имат предвид, че:

               (1)Отношенията между Европейския съюз („Съюзът“) и Украйна продължават да се развиват в рамките на европейската политика за съседство (ЕПС) и Източното партньорство. На 1 септември 2017 г. влезе в сила Споразумение за асоцииране между Съюза и Украйна, включително задълбочена и всеобхватна зона за свободна търговия (ЗВЗСТ).

               (2)От пролетта на 2014 г. насам Украйна започна да изпълнява амбициозна програма за реформи, имаща за цел стабилизиране на икономиката и подобряване на поминъка на гражданите. Едни от най-важните приоритети в програмата са борбата срещу корупцията и конституционната, изборната и съдебната реформа. Изпълнението на тези реформи бе подкрепено от пет последователни програми за макрофинансова помощ, по линия на които Украйна получи заеми за подпомагане за обща сума в размер на 5 милиарда евро. По линия на последната МФП
                  1
               , свързана с извънредна помощ във връзка с COVID-19, бяха отпуснати заеми за 1,2 милиарда EUR, и тя беше завършена през септември 2021 г.

               (3)Икономиката на Украйна беше засегната от рецесията през 2020 г., причинена от пандемията от COVID-19, и от проточилите се заплахи за сигурността на границата ѝ с Русия. Постоянното натрупване на несигурност доведе неотдавна до загуба на доверие, която се отрази негативно на икономическата перспектива, и до загуба на достъп до международни капиталови пазари от средата на януари 2022 г. Силно влошаващите се условия на финансиране допринасят за голям и нарастващ недостиг на остатъчно външно финансиране и са голяма тежест за инвестициите, като по този начин отслабват устойчивостта на бъдещи икономически и политически сътресения.

               (4)Украинското правителство демонстрира силен ангажимент за бъдещи реформи с краткосрочен акцент в текущия критичен момент върху ключови области на политиката, като например икономическа устойчивост и стабилност, управление и правова държава, както и енергетика.

               (5)С подновения ангажимент за реформи и непоколебима политическа воля органите ускориха изпълнението на реформите от юни 2021 г. насам, което също така позволи на Украйна да завърши успешно операцията за МФП във връзка с COVID-19, тъй като всички действия за реформи, договорени със Съюза в Меморандума за разбирателство, бяха изпълнени.

               (6)За да даде възможност за по-голяма политическа гъвкавост в свързания с предизвиканата от Covid–19 криза контекст, през юни 2020 г. Международният валутен фонд („МВФ“) одобри 18-месечно стендбай споразумение с Украйна за равностойността на 5 милиарда щатски долара. Договорените политики са съсредоточени върху четири приоритета: i) смекчаване на икономическото въздействие на кризата, включително чрез подкрепа за домакинствата и дружествата; ii) гарантиране на трайна зависимост на централната банка и гъвкав обменен режим; iii) защита на финансовата стабилност при събиране на разходите от преструктурирането на банките; и iv) продължаване на важните мерки за управление и за борба с корупцията с цел запазване и задълбочаване на скорошния напредък. Поради непостоянното изпълнение първият преглед на програмата, по време на който също беше договорено удължаване на програмата до края на юни 2022 г., беше приключен едва през ноември 2021 г. С това цялата сума на изплащането по настоящата програма на МВФ досега се равнява на 2,8 милиарда щатски долара. До края на второто тримесечие на 2022 г. са планирани още два прегледа.

               (7)С оглед на големите рискове на бюджетното финансиране в контекста на слабото възстановяване от рецесията, предизвикана от COVID-19 и бързо нарастващата инфлация, на 16 ноември 2021 г. Украйна поиска от Съюза нова програма за дългосрочна макрофинансова помощ до 2,5 милиарда евро. Тази извънредна операция обаче е по-специално в отговор на рязкото и неочаквано увеличаване на нуждите от външно финансиране на държавата, породени от de facto загубата на достъп до финансовите пазари и на свързаните с това непосредствени предизвикателства.

               (8)Като се има предвид, че Украйна е държава, която попада в обхвата на европейската политика за съседство, следва да се счита, че тя отговаря на условията за получаване на макрофинансова помощ от Съюза.

               (9)Макрофинансовата помощ от Съюза следва да представлява извънреден финансов инструмент на необвързана и нецелева подкрепа за платежния баланс, предназначена за покриване на нуждите на бенефициера от незабавно външно финансиране, и тя следва да бъде в основата на изпълнението на програма в областта на политиката, съдържаща строги незабавни мерки за икономически корекции и структурни реформи, насочени към подобряване на състоянието на платежния баланс в краткосрочен план и икономическата устойчивост в средносрочен план.

               (10)Предвид факта, че загубата на достъп до пазара и изтичането на капитали създадоха значителен остатъчен недостиг на външно финансиране в платежния баланс на Украйна, който надвишава средствата, предоставени от МВФ и други многостранни институции, се счита, че при настоящите извънредни обстоятелства извънредна макрофинансова помощ от Съюза, която ще бъде предоставена на Украйна по най-бързия начин, представлява подходящ краткосрочен отговор на значителните рискове за страната. Макрофинансовата помощ на Съюза би подпомогнала европейската стабилизация и би имала за цел да засили непосредствената устойчивост на държавата, както и, ако е осъществимо в момента, да засили програмата за структурни реформи на Украйна, като ще допълни средствата, предоставени в рамките на финансовото споразумение с МВФ.

               (11)Макрофинансовата помощ от Съюза следва да е насочена към подпомагане на възстановяването на устойчиво външно финансиране за Украйна, като по този начин подкрепи нейното икономическо и социално развитие.

               (12)Очаква се макрофинансовото подпомагане от Съюза да върви ръка за ръка с изпълнението на плащанията по операциите за бюджетна подкрепа по Инструмента за съседство, сътрудничество за развитие и международно сътрудничество, въведен с Регламент (ЕС) 2021/947 на Европейския парламент и на Съвета
                  2
               .

               (13)Определянето на размера на макрофинансовата помощ от Съюза се основава на количествена оценка на остатъчните нужди на Украйна от външно финансиране и взема предвид способността ѝ да се финансира със собствени средства, по-конкретно с международните резерви, с които разполага. Макроикономическата помощ от Съюза следва да допълва програмите и средствата, предоставяни от МВФ и Световната банка. При определянето на размера на помощта се отчитат също очакваният финансов принос от многостранните донори и нуждата да се осигури справедливо разпределение на тежестта между Съюза и другите донори, както и предварително съществуващото разпределение на другите инструменти на Съюза за външно финансиране в Украйна, и добавената стойност на цялостното участие на Съюза.

               (14)Комисията следва да гарантира, че макрофинансовата помощ от Съюза съответства в правно отношение и по същество на основните принципи, целите и мерките, предприети в различните области на външната дейност и в рамките на други съответни политики на Съюза.

               (15)Макрофинансовата помощ от Съюза следва да подкрепя външната политика на Съюза по отношение на Украйна. Комисията и Европейската служба за външна дейност следва да работят в тясно сътрудничество през цялото времетраене на операцията за макрофинансова помощ, за да координират външната политика на Съюза и да гарантират нейната последователност.

               (16)Макрофинансовата помощ от Съюза следва да подкрепя ангажимента на Украйна по отношение на общите ценности със Съюза, включително демокрацията, правовата държава, доброто управление, зачитането на правата на човека, устойчивото развитие и намаляването на бедността, както и ангажираността ѝ с принципите за отворена, основана на правила и справедлива търговия.

               (17)Зачитането от страна на Украйна на ефективни демократични механизми, включително многопартийна парламентарна система и правова държава, и осигуряването на гаранции за зачитането на правата на човека следва да са предварително условие за предоставянето на макрофинансовата помощ от Съюза. Освен това конкретните цели на макрофинансовата помощ от страна на Съюза следва да подобряват ефикасността, прозрачността и отчетността на системите за управление на публичните финанси и да насърчават структурните реформи, насочени към подкрепа за устойчив и приобщаващ растеж, създаване на достойни работни места и фискална консолидация. Комисията и Европейската служба за външна дейност следва редовно да наблюдават спазването на предварителните условия и напредъка в постигането на тези цели.

               (18)За да се осигури ефикасна защита на финансовите интереси на Съюза, свързани с макрофинансовата помощ от Съюза, Украйна следва да предприеме подходящи мерки за предотвратяване на измамите, корупцията и всички други нередности, свързани с помощта, и за борба с тях. Освен това следва да се предвиди извършването на проверки от страна на Комисията и одити на Сметната палата.

               (19)Отпускането на макрофинансовата помощ от Съюза не засяга правомощията на Европейския парламент и на Съвета като бюджетни органи.

               (20)Размерът на средствата, необходими за отпускането на макрофинансова помощ, следва да е съобразен с бюджетните кредити, предвидени в многогодишната финансова рамка.

               (21)Макрофинансовата помощ от страна на Съюза следва да бъде управлявана от Комисията. За да се гарантира, че Европейският парламент и Съветът могат да следят за изпълнението на настоящото решение, Комисията следва редовно да ги информира за развитията, свързани с помощта, и да им предоставя съответните документи.

               (22)За да се гарантират еднакви условия на изпълнение на настоящото решение, на Комисията следва да се предоставят изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета
                  3
               .

               (23)Макрофинансовата помощ от Съюза следва да бъде обвързана с изпълнението на условия в областта на икономическата политика, които ще бъдат определени в меморандум за разбирателство. За да се осигурят еднакви условия на изпълнение и с цел по-голяма ефикасност, на Комисията следва да бъде предоставено правомощието да договори тези условия с украинските органи под надзора на Комитета на представителите на държавите членки в съответствие с Регламент (ЕС) № 182/2011. Съгласно този регламент процедурата по консултиране следва по принцип да се прилага за всички случаи с изключение на предвидените в регламента. Като се има предвид потенциално значителното въздействие на помощ, чийто размер надхвърля 90 милиона евро, е целесъобразно за операциите над този праг да се използва процедурата по разглеждане. Поради размера на макрофинансовата помощ от Съюза за Украйна процедурата по разглеждане следва да се прилага за приемането на Меморандума за разбирателство, както и за всяко намаляване, спиране или отмяна на помощта.

               (24)Доколкото целта на настоящото решение, а именно да се предостави извънредна помощ на Украйна с цел да се подпомогнат нейната устойчивост и стабилност, не може да бъде постигната в достатъчна степен от държавите членки, а поради обхвата и последиците си може да бъде по-добре постигната на равнището на Съюза, Съюзът може да приеме мерки в съответствие с принципа на субсидиарност, изложен в член 5 от Договора за Европейския съюз („ДЕС”). В съответствие с принципа на пропорционалност, изложен в същия член, настоящото решение не надхвърля необходимото за постигане на тази цел.

               (25)Поради неотложността, породена от извънредните обстоятелства вследствие на пандемията от COVID-19 и свързаните с нея икономически последствия, е уместно да се предвиди изключение от срока от осем седмици, посочен в член 4 от Протокол № 1 относно ролята на националните парламенти в Европейския съюз, приложен към ДЕС, към Договора за функционирането на Европейския съюз и към Договора за създаване на Европейската общност за атомна енергия.

               (26)Настоящото решение следва да влезе в сила по спешност в деня след публикуването му в Официален вестник на Европейския съюз,

               ПРИЕХА НАСТОЯЩОТО РЕШЕНИЕ:

               Член 1

               1.Съюзът предоставя макрофинансова помощ в максимален размер от 1,2 милиарда евро за Украйна (наричана по-нататък „макрофинансовата помощ от Съюза“) с цел подпомагане на макроикономическото стабилизиране на Украйна и програма за провеждането на съществени реформи. Помощта се предоставя под формата на заеми. Отпускането на макрофинансовата помощ от Съюза зависи от одобрението на бюджета на Съюза за съответната година от страна на Европейския парламент и на Съвета. Помощта е предназначена за покриване на нуждите на Украйна по отношение на платежния баланс, набелязани в програмата на МВФ.

               2.За финансирането на макрофинансовата помощ от Съюза, която е под формата на заеми, Комисията се оправомощава, от името на Съюза, да заема необходимите средства на капиталовите пазари или от финансовите институции и да ги предоставя като заем на Украйна. Максималният среден срок до падежа на заемите е 15 години.

               3.Отпускането на макрофинансовата помощ от Съюза се управлява от Комисията в съответствие със споразуменията или договореностите, постигнати между Международния валутен фонд (МВФ) и Украйна, и с основните принципи и цели на икономическите реформи, заложени в Споразумението за асоцииране ЕС—Украйна, включително ЗВЗСТ, договорено по линия на европейската политика за съседство.

               Комисията осведомява редовно Европейския парламент и Съвета за развитията във връзка с макрофинансовата помощ от Съюза, включително за изплащането на помощта, и им предоставя своевременно съответните документи.

               4.Макрофинансовата помощ от Съюза се предоставя за срок от една година, считано от първия ден след влизането в сила на Меморандума за разбирателство по член 3, параграф 1.

               5.Ако финансовите нужди на Украйна намалеят съществено през периода на изплащане на макрофинансовата помощ от Съюза в сравнение с първоначалните прогнози, като действа в съответствие с процедурата по разглеждане, посочена в член 7, параграф 2, Комисията намалява размера на помощта, временно я спира или я отменя.

               Член 2

               1.Зачитането от страна на Украйна на ефективни демократични механизми, включително многопартийна парламентарна система и правова държава, и осигуряването на гаранции за зачитането на правата на човека са предварително условие за предоставянето на макрофинансовата помощ от Съюза.

               2.През целия цикъл на макрофинансовата помощ от Съюза Комисията и Европейската служба за външна дейност следят за изпълнението на това предварително условие.

               3.Параграфи 1 и 2 се прилагат в съответствие с Решение 2010/427/ЕС на Съвета
                  4
               .

               Член 3

               1.В съответствие с посочената в член 7, параграф 2 процедура по разглеждане Комисията договаря с органите на Украйна ясно определени условия за икономическата политика и финансови условия, като акцентът се поставя върху структурните реформи и стабилните публични финанси, от които условия зависи макрофинансовата помощ от Съюза и които да бъдат установени в Меморандума за разбирателство („Меморандум за разбирателство“), съдържащ график за изпълнение на тези условия. Условията на икономическата политика и финансовите условия, определени в Меморандума за разбирателство, съответстват на споразуменията или договореностите, посочени в член 1, параграф 3, включително на програмите за макроикономически корекции и структурни реформи, изпълнявани от Украйна с подкрепата на МВФ.

               2.С посочените в параграф 1 условия се цели по-специално повишаване на ефикасността, прозрачността и отчетността на системите за управление на публичните финанси в Украйна, включително по отношение на използването на макрофинансовата помощ от Съюза. Напредъкът по отношение на взаимното отваряне на пазара, развиването на справедлива търговия, основана на правила, и другите приоритети в рамките на външната политика на Съюза също се вземат надлежно предвид при определянето на мерките на политиката. Комисията редовно следи постигнатия при осъществяването на тези цели напредък.

               3.Подробните финансови условия във връзка с макрофинансовата помощ от Съюза се определят в споразумение за заем, което трябва да бъде сключено между Комисията и Украйна.

               4.Комисията редовно проверява дали продължават да са изпълнени условията в член 4, параграф 3, включително дали икономическите политики на Украйна са в съответствие с целите на макрофинансовата помощ от Съюза. За целите на тази проверка Комисията си сътрудничи тясно с МВФ и Световната банка, а когато е необходимо, и с Европейския парламент и със Съвета.

               Член 4

               1.В съответствие с условията по параграф 3 Комисията предоставя макрофинансовата помощ от Съюза на два равни транша, всеки от които е съставен от заем. Графикът за изплащането на всеки транш се определя в Меморандума за разбирателство, посочен в член 3.

               2.Сумите на макрофинансовата помощ, предоставена от Съюза под формата на заем, се отпускат, когато това е необходимо, в съответствие с Регламент (ЕС) 2021/947 на Европейския парламент и на Съвета
                  5
               .

               3.Комисията взема решение за отпускането на траншовете, ако са спазени условията по-долу:

               а)предварително условие по член 2;

               б)постоянни задоволителни резултати при изпълнението на кредитно споразумение с МВФ като непредпазна мярка;

               в)задоволителното изпълнение на икономическата политика и на финансовите условия, договорени в Меморандума за разбирателство.

               Отпускането на втория транш по принцип се извършва не по-рано от три месеца след отпускането на първия транш.

               4.Когато условията по параграф 3 не са изпълнени, Комисията временно спира или отменя изплащането на макрофинансовата помощ от Съюза. В такъв случай тя информира Европейския парламент и Съвета за причините за това спиране или тази отмяна.

               5.Макрофинансовата помощ от Съюза се изплаща на Националната банка на Украйна. В зависимост от разпоредбите, които следва да бъдат договорени в Меморандума за разбирателство, включително потвърждение на остатъчните нужди от бюджетно финансиране, финансовите средства от Съюза могат да бъдат преведени на Министерството на финансите на Украйна като краен бенефициер.

               Член 5

               1.Операциите по получаване и предоставяне на заеми, свързани с макрофинансовата помощ от Съюза, се извършват в евро, с един и същ вальор и не ангажират Съюза с преобразуване на падежи, нито го излагат на валутни или лихвени рискове или на други търговски рискове.

               2.Ако обстоятелствата позволяват и при искане от Украйна, Комисията може да предприеме необходимите стъпки, за да гарантира, че в условията на заема ще бъде включена клауза за преждевременното му погасяване, съпроводена от съответна клауза в условията на операциите по получаване на заем.

               3.Ако обстоятелствата позволяват подобряване на лихвения процент по заема и по искане на Украйна, Комисията може да реши да рефинансира изцяло или отчасти първоначалните си взети заеми или може да преструктурира съответните финансови условия. Операциите по рефинансиране или преструктуриране се извършват в съответствие с параграфи 1 и 4 и не трябва да водят до удължаване на срока до падежа на съответните заеми или до увеличаване на неизплатената главница към датата на рефинансирането или преструктурирането.

               4.Всички разходи на Съюза, свързани с операциите по получаване и предоставяне на заем съгласно настоящото решение, са за сметка на Украйна.

               5.Комисията информира Европейския парламент и Съвета за развитието на операциите, посочени в параграфи 2 и 3.

               Член 6

               1.Макрофинансовата помощ от Съюза се усвоява в съответствие с Регламент (ЕС, Евратом) № 1046/2018 на Европейския парламент и на Съвета
                  6
               .

               2.Усвояването на макрофинансовата помощ от Съюза се ръководи чрез пряко управление.

               3.Споразумението за заем и споразумението за безвъзмездна помощ, подлежащи на съгласуване с украинските органи, съдържат разпоредби, с които:

               а)се гарантира, че Украйна извършва редовни проверки за правилното използване на финансирането от бюджета на Съюза, предприема съответните мерки за предотвратяване на нередности и измами и, ако е необходимо, предприема правни действия за събиране на средствата, предоставени съгласно настоящото решение, които са били незаконно присвоени;

               б)се гарантира защитата на финансовите интереси на Съюза, по-специално като се предвиждат конкретни мерки във връзка с предотвратяването на измамите и борбата с тях, корупцията и всички други нередности, засягащи макрофинансовата помощ от Съюза, в съответствие с Регламент (ЕО, Евратом) № 2988/95 на Съвета
                  7
               , Регламент (Евратом, ЕО) № 2185/96 на Съвета
                  8
               , Регламент (ЕС, Евратом) № 883/2013 на Европейския парламент и на Съвета
                  9
               и — за държавите членки, участващи в засиленото сътрудничество във връзка с Европейската прокуратура — Регламент (ЕС) 2017/1939 на Съвета
                  10
               ; по-конкретно за тази цел Европейската служба за борба с измамите (OLAF) изрично се оправомощава да извършва разследвания, и по-специално проверки и инспекции на място, в т.ч. операции в областта на цифровата криминалистика и събеседвания; Комисията или нейните представители изрично се оправомощават да извършват проверки, включително проверки и инспекции на място;

               в)Комисията и Сметната палата изрично се оправомощават да извършват одити по време на срока, през който се предоставя макрофинансовата помощ от Съюза, и след изтичането му, включително одити на документи и одити на място, като например оперативни оценки;

               г)се гарантира, че Съюзът има право да изиска заемът да бъде погасен предсрочно и/или безвъзмездните средства изцяло да му бъдат изплатени обратно, когато е установено, че във връзка с управлението на макрофинансовата помощ от Съюза Украйна е участвала в измама или корупция или друга незаконна дейност, която вреди на финансовите интереси на Съюза.

               д)се гарантира, че всички разходи на Съюза, които се отнасят до финансовата помощ, са за сметка на Украйна.

               4.Преди прилагането на макрофинансовата помощ от Съюза Комисията преценява в рамките на оперативна оценка надеждността на финансовата уредба на Украйна, административните процедури и механизмите за вътрешен и външен контрол, които са от значение за помощта.

               Член 7

               1.Комисията се подпомага от комитет. Този комитет е комитет по смисъла на Регламент (ЕС) № 182/2011.

               2.При позоваване на настоящия параграф се прилага член 5 от Регламент (ЕС) № 182/2011.

               Член 8

               1.До 30 юни всяка година Комисията представя на Европейския парламент и на Съвета доклад относно изпълнението на настоящото решение през предходната година, включващ оценка на изпълнението. В този доклад:

               а)се разглежда напредъкът по отношение на изпълнението на макрофинансовата помощ от Съюза;

               б)се прави оценка на икономическото състояние и на перспективите пред Украйна, както и на напредъка при изпълнението на мерките на политиката, посочени в член 3, параграф 1;

               в)се посочва връзката между условията за икономическата политика, определени в Меморандума за разбирателство, текущите икономически и бюджетни показатели на Украйна и решенията на Комисията за изплащане на траншовете по макрофинансовата помощ от страна на Съюза.

               2.Не по-късно от две години след изтичането на срока за предоставяне на помощта, посочен в член 1, параграф 4, Комисията представя на Европейския парламент и на Съвета доклад за последваща оценка на резултатите и ефикасността на предоставената макрофинансова помощ от Съюза и на степента, до която тя е допринесла за постигане на целите на помощта.

               Член 9

               Настоящото решение влиза в сила в деня след публикуването му в Официален вестник на Европейския съюз.

               Съставено в Брюксел на […] година.

                  За Европейския парламент

                        За Съвета

                  Председател

                        Председател

               ЗАКОНОДАТЕЛНА ФИНАНСОВА ОБОСНОВКА

               1.РАМКА НА ПРЕДЛОЖЕНИЕТО/ИНИЦИАТИВАТА

               1.1.Наименование на предложението/инициативата

                  Предложение за решение на Европейския парламент и на Съвета за предоставяне на допълнителна макрофинансова помощ на Република Украйна

               1.2.Съответна(и) област(и) на политиката в структурата на УД/БД
                  11

                  Област на политиката:
                        Икономически и финансови въпроси

                  Дейност:
                        Международни икономически и финансови въпроси

               1.3.Естество на предложението/инициативата

               X     Предложението/инициативата е във връзка с нова дейност

               ◻ Предложението/инициативата е във връзка с ново действие след пилотен проект/подготвително действие
                  12

               ◻  Предложението/инициативата е във връзка с продължаване на съществуваща дейност

               ◻ Предложението/инициативата е във връзка с дейност, пренасочена към нова дейност

               1.4.Цел(и)

               1.4.1.Многогодишни стратегически цели на Комисията, за чието изпълнение е предназначено предложението/инициативата

                   „Нови стимули за работните места, растежа и инвестициите: насърчаване на просперитета извън границите на ЕС“

               1.4.2.Конкретна(и) цел(и)

                  Конкретна цел №

                  „Насърчаване на просперитета извън границите на ЕС“

                  Съответни дейности във връзка с УД/БД

                  Дейностите в компетентността на ГД „Икономически и финансови въпроси“ включват:

                  а)
                        подпомагане на макрофинансовата стабилност и насърчаване на стимулиращи растежа реформи извън ЕС, включително чрез редовни икономически диалози с ключови партньори, както и чрез предоставяне на макрофинансова помощ; и

                  б)
                        подпомагане на процеса на разширяване и изпълнението на политиките на ЕС за разширяване и за съседство, както и на други приоритети на ЕС в партньорите, чрез извършване на икономически анализ и предоставяне на оценки и съвети в областта на политиката.

               1.4.3.Очакван(и) резултат(и) и отражение

               Да се посочи въздействието, което предложението/инициативата следва да окаже по отношение на бенефициерите/целевите групи.

               ·Да допринесе за покриването на нуждите от външно финансиране на Украйна в контекста на значително влошаване на външните ѝ сметки вследствие на продължаващата пандемия от COVID-19 и въздействието върху доверието от геополитическите напрежения по нейните граници.

               ·Да намали нуждите на партньора от бюджетно финансиране.

               ·Да подпомогне усилията за фискална консолидация и външното стабилизиране в контекста на програма на МВФ.

               ·Да подпомогне структурните реформи, насочени към подобряване на цялостното макроикономическо управление, засилване на икономическото управление и повишаване на прозрачността, както и към подобряване на условията за устойчив растеж.

               1.4.4.Показатели за изпълнението

               Посочете показателите за проследяване на напредъка и на постиженията.

                  Органите на Украйна ще са длъжни редовно да докладват по набор от икономически показатели пред службите на Комисията и да предоставят подробен отчет за спазването на договорените условия на политиката преди изплащането на траншовете от помощта.

                  Службите на Комисията ще продължат да следят управлението на публичните финанси след оперативната оценка на финансовите процеси и на административните процедури в Украйна, която беше извършена през юни 2020 г. Делегацията на ЕС в партньорите също ще предоставя редовни доклади по въпроси, свързани с мониторинга на помощта. Службите на Комисията ще продължат да поддържат тесни връзки с МВФ и Световната банка, за да се възползват от техния опит, натрупан в рамките на текущата им дейност в съответния партньор.

                  В предложеното законодателно решение се предвижда да бъде изготвян годишен доклад относно МФП до Европейския парламент и до Съвета, който да включва оценка на изпълнението на тази операция. В срок от две години след края на периода на изпълнение ще бъде извършена независима последваща оценка на помощта.

               1.5.Мотиви за предложението/инициативата

               1.5.1.Изисквания, които трябва да бъдат изпълнени в краткосрочна или дългосрочна перспектива, включително подробен график за изпълнението на инициативата

                  Изплащането на помощта ще зависи от изпълнението на предварителните политически условия и от постигането на постоянно успешно изпълнение на програма на МВФ. Настоящата програма на МВФ, която беше одобрена от Съвета на 9 юни 2020 г., след като украинските органи изпълниха определен брой договорени в миналото действия, беше удължена на 21 ноември 2021 г. до края на юни 2022 г. след успешното приключване на първия преглед на програмата. Освен това Комисията и органите на Украйна ще договорят съвместно конкретни условия на политиката, които ще бъдат посочени в меморандум за разбирателство.

                  Планира се помощта да бъде изплатена на два транша. Изплащането на първия транш се очаква да се извърши при влизане в сила на Меморандума за разбирателство, вероятно още през първото тримесечие на 2022 г. Вторият транш би могъл да се изплати в рамките на една година след влизане в сила на Меморандума за разбирателство.

               1.5.2.Добавена стойност от участието на Съюза (може да е в резултат от различни фактори, например ползи по отношение на координацията, правна сигурност, по-добра ефективност или взаимно допълване). За целите на тази точка „добавена стойност от участието на Съюза“ е стойността, която е резултат от намесата на ЕС и е допълнителна спрямо стойността, която би била създадена само от отделните държави членки.

                  Инструментът за макрофинансова помощ (МФП) е инструмент с политическо основание, целящ да се намалят краткосрочните и средносрочните нужди от външно финансиране. Като се има предвид загубата на достъп до международните капиталови пазари, инструментът осигурява финансиране от съществено значение за разширяващия се недостиг на финансиране на държавата. МФП ще допълни средствата, предоставени от международните финансови институции, двустранните донори и други финансови институции на ЕС. По този начин тя ще допринесе за цялостната ефективност на финансовата подкрепа, предоставяна от международната общност, както и на друга финансова помощ от ЕС, включително операции за бюджетна подкрепа.

                  Освен това се очаква чрез предоставяне на дългосрочно финансиране при много изгодни условия, които са по-добри от тези, предлагани от останалите международни или двустранни донори, програмата за МФП да помогне на правителството да изпълни бюджета без отклонения от данъчно облагане, както и да допринесе за устойчивото обслужване на дълга.

                  Освен финансовото отражение на МФП, предложената програма ще засили ангажимента на правителствата за провеждане на реформи и техния стремеж за установяване на по-близки отношения с ЕС, както е отразено в споразумението за асоцииране, влязло в сила през 2017 г. Този резултат ще бъде постигнат, наред с другото, чрез подходящи предварителни условия за изплащане на помощта. В по-широк контекст с програмата ще се покаже, че ЕС е готов да оказва подкрепа на партньорите, участващи в Източното съседство, включително Украйна, в моменти на икономически трудности.

               1.5.3.Изводи от подобен опит в миналото

                  Операциите за макрофинансова помощ в партньорите подлежат на последваща оценка. При извършените до настоящия момент оценки (на приключените програми за МФП) бе заключено, че операциите за МФП допринасят за подобряването на външната устойчивост, за макроикономическата стабилност и за осъществяването на структурни реформи в партньора, макар понякога този принос да е скромен и косвен. В повечето случаи операциите за МФП са имали положителен ефект върху платежния баланс на партньора и са спомогнали да се намалят неговите бюджетни ограничения. Те са довели и до леко повишаване на икономическия растеж.

                  Последната оценка, извършена за операция за МФП за Украйна, е свързана с намесата, осъществена в периода 2015—2018 г. (МФП III). При оценката беше установено, че МФП III е била много релевантна от гледна точка на своите цели, финансов пакет и условия на политиката. С операцията ефективно беше подпомогната фискалната консолидация на държавата, а Украйна беше подкрепена да подобри състоянието на своя платежен баланс. С условието на МФП III беше създаден политически подсилващ ефект, който допринесе за мобилизацията на украинските органи във връзка с ключови реформи (а именно: управление на публичните финанси; енергиен сектор; управление и прозрачност; финансов сектор). Програмата също така е добавила стойност чрез своя стимулиращ доверието ефект върху частния сектор.

               1.5.4.Съвместимост с многогодишната финансова рамка и евентуални синергии с други подходящи инструменти

                  Съвместимост с многогодишната финансова рамка

                  В многогодишната финансова рамка за периода 2021—2027 г. предоставянето на заеми от МФП ще бъде покрито от гаранцията за външна дейност в рамките на „Инструмента за съседство, сътрудничество за развитие и международно сътрудничество — Глобална Европа“. (Индикативният) кредитен капацитет, предвиден за МФП, е достатъчен, за да покрие тази операция, както и други операции за МФП в процес на изпълнение.

                  Евентуални синергии с други подходящи инструменти

                  ЕС е сред най-големите донори на Украйна, като подпомага нейните икономически, структурни и институционални реформи, както и гражданското общество. Финансовата подкрепа на ЕС за Украйна в периода 2015—2021 г. чрез програми за макрофинансова помощ възлизаше на 5 милиарда евро. Настоящата програма за МФП допълва други външни дейности или инструменти на ЕС, използвани за подкрепа на Украйна. Наред с това тя е в съответствие с новия инструмент „Глобална Европа“ (Инструмент за съседство, сътрудничество за развитие и международно сътрудничество) и с Инструмента за предприсъединителна помощ (ИПП III) за 2021—2027 г.

                  В сравнение с други инструменти на ЕС основната добавена стойност от МФП ще бъде приносът ѝ за създаването на стабилна макроикономическа рамка, включително като се подпомогне по-голямата стабилност на платежния баланс и бюджета, както и за създаването на подходяща рамка за постигане на напредък в структурните реформи. Чрез МФП не се предоставя редовна финансова подкрепа и МФП трябва да бъде преустановена веднага след като външните финанси на партньора бъдат стабилизирани.

                  МФП също така ще допълва действията на международната общност, и по-специално програмите за корекции и реформи, подкрепяни от МВФ и Световната банка.

               1.5.5.Оценка на различните налични варианти за финансиране, включително възможностите за преразпределяне на средства

                  Използвайки заеми, тази операция за МФП увеличава ефективността на бюджета на ЕС чрез ефект на ливъридж и осигурява най-ефективния от гледна точка на разходите вариант.

                  Комисията е оправомощена да заема средства от капиталовите пазари от името на Европейския съюз и Евратом, като използва гаранцията от бюджета на ЕС. Целта е благодарение на високия кредитен статус (с рейтинг AAA от Fitch, Moody’s и DBRS, AA от S&P, всички със стабилна перспектива) на ЕС/Евратом да се получат средства от пазара при възможно най-добри ставки и след това те да се отпуснат на допустими кредитополучатели в контекста на отпускането на заеми в рамките на ЕМФС, ПБ, МФП и по проекти на Евратом. Операциите по получаване и отпускане на заеми се осъществяват като операции от вида „бек-ту-бек“, с което се гарантира, че бюджетът на ЕС не поема лихвен или валутен риск. Целта за получаване на средства при възможно най-добри ставки за дейностите по получаване и отпускане на заеми е постигната, тъй като тези ставки са в съответствие с партньорските институции (ЕИБ, ЕМФС и ЕМС).

               1.6.Продължителност и финансово отражение на предложението/инициативата

               X ограничен срок на действие

               –◻
                     в сила по време на 12-месечен период, започващ през 2022 г.

               –◻
                     Финансово отражение от 2022 до 2023 г. за бюджетните кредити за поети задължения и от 2022 до 2023 г. за бюджетните кредити за плащания.

               1.7.Планиран(и) метод(и) на управление
                  13

               X Пряко управление от Комисията

               –Х от нейните служби, включително от нейния персонал в делегациите на Съюза;

               –◻
                     от изпълнителните агенции

               ◻ Споделено управление с държавите членки

               ◻ Непряко управление чрез възлагане на задачи по изпълнението на бюджета на:

               –◻ трети държави или на органите, определени от тях;

               –◻ международни организации и техните агенции (да се уточни);

               –◻ ЕИБ и Европейския инвестиционен фонд;

               –◻ органите, посочени в членове 70 и 71 от Финансовия регламент;

               –◻ публичноправни органи;

               –◻ частноправни органи със задължение за обществена услуга, доколкото предоставят подходящи финансови гаранции;

               –◻ органи, уредени в частното право на държава членка, на които е възложено осъществяването на публично-частно партньорство и които предоставят подходящи финансови гаранции;

               –◻ лица, на които е възложено изпълнението на специфични дейности в областта на ОВППС съгласно дял V от ДЕС и които са посочени в съответния основен акт.

               –Ако е посочен повече от един метод на управление, пояснете в частта „Забележки“.

               Коментари

               2.МЕРКИ ЗА УПРАВЛЕНИЕ

               2.1.Правила за мониторинг и докладване

               Да се посочат честотата и условията.

                  Действията, които ще бъдат финансирани по настоящото решение, ще се осъществяват под пряко управление от Комисията на централно ниво и с подкрепата на делегациите на Съюза.

                  Помощта е от макроикономическо естество и е планирана в съответствие с подкрепяна от МВФ програма. Службите на Комисията ще извършват мониторинг на дейността въз основа на постоянно успешното изпълнение както на програмата на МВФ, така и на конкретните мерки за реформи, които предстои да бъдат договорени с органите на Украйна в меморандум за разбирателство, като честота на този мониторинг ще зависи от броя траншове (вж. също точка 1.4.4).

               2.2.Система(и) за управление и контрол

               2.2.1.Обосновка на предложените начини за управление, механизми за финансиране на изпълнението, начини за плащане и стратегия за контрол

                  Действията, които ще бъдат финансирани по настоящото решение, ще се осъществяват под пряко управление от Комисията на централно ниво и с подкрепата на делегациите на Съюза.

                  Плащанията по МФП зависят от успешните прегледи и са обвързани с изпълнението на условията, свързани с всяка операция. Изпълнението на условията се следи отблизо от Комисията в тясно сътрудничество с делегациите на Съюза.

               2.2.2.Информация относно установените рискове и системата(ите) за вътрешен контрол, създадена(и) с цел намаляването им

                  Установени рискове

                  По отношение на предложените операции за МФП съществуват фидуциарни, стратегически и политически рискове.

                  Има риск МФП да бъде използвана по неправомерен начин. Тъй като МФП не е предназначена за специфични разходи (за разлика например от финансирането на проекти), този риск е свързан с фактори като например общото качество на системите за управление в Националната банка на Украйна и Министерството на финансите, административните процедури, процедурите за контрол и надзор, сигурността на информационните системи, както и наличието на подходящи структури за вътрешен и външен одит.

                  Вторият риск произтича от възможността Украйна да не обслужва финансовите задължения към ЕС в резултат от предложената МФП под формата на заеми (риск от неизпълнение или кредитен риск), който би могъл да бъде причинен например от значително допълнително влошаване на платежния баланс и фискалната позиция на партньора.

                  Друг важен риск за операцията произтича от влошаващите се напрежения между Украйна и Русия, които биха могли да имат допълнително отрицателно въздействие върху макроикономическата стабилност на Украйна и да засегнат изпълнението на програмата на МВФ и изплащането и/или погасяването на предложената МФП.

                  Системи за вътрешен контрол

                  По отношение на макрофинансовата помощ ще се прилагат процедурите за проверка, контрол и одит, за които отговарят Комисията, включително Европейската служба за борба с измамите (OLAF), и Европейската сметна палата съгласно член 129 от Финансовия регламент

                  Предварително: Оценка на Комисията на системите за управление и контрол в държавите бенефициери. По отношение на всяка държава бенефициер се извършва предварителна оперативна оценка на финансовите процеси и средата за контрол от страна на Комисията, която, ако е необходимо, получава техническа подкрепа от консултанти. Извършват се анализ на счетоводните процедури, разделяне на задълженията и вътрешен/външен одит на централната банка и министерството на финансите, за да се осигури разумна увереност за добро финансово управление. Ако бъдат установени слабости, се определят съответни условия, които трябва да бъдат изпълнени преди изплащането на помощта. Освен това при необходимост се въвеждат специални договорености за плащанията (напр. обособени сметки).

                  По време на изпълнението: проверки от Комисията на периодичните декларации на партньорите. Плащането зависи от: 1) мониторинга на изпълнението на договорените условия, извършван от персонала на ГД „Икономически и финансови въпроси“ в тясно сътрудничество с делегациите на ЕС и с външните заинтересовани страни, например МВФ, и 2) обичайната процедура за контрол, предвидена във финансовия процес (модел 2), използван в ГД „Икономически и финансови въпроси“, включително проверката от финансовото звено на изпълнението на посочените по-горе условия за изплащането на помощта. Изплащането на средства по операции за МФП може да бъде подложено на допълнителни независими последващи проверки (документни и/или на място), извършвани от служители от екипа за последващ контрол на генералната дирекция. Такива проверки могат да бъдат извършвани и по искане на отговорния вторично оправомощен разпоредител с бюджетни кредити. При необходимост (досега не се е случвало) може да бъдат прекъсвани или спирани плащания, да бъдат извършвани финансови корекции (от Комисията) и да бъдат събирани суми, като това е изрично предвидено в споразуменията за финансиране с партньорите.

               2.2.3.Оценка и обосновка на разходната ефективност на проверките (съотношение „разходи за контрол ÷ стойност на съответните управлявани фондове“) и оценка на очакваната степен на риска от грешки (при плащане и при приключване)

                  Чрез въведените системи за контрол, като например предварителните оперативни оценки и последващите оценки, за плащанията по МФП бе постигнат действителен процент на грешка от 0 %. Не са известни случаи на измама, корупция или незаконна дейност. Операциите за МФП имат ясна интервенционна логика и това позволява на Комисията да оценява тяхното въздействие. Контролът дава възможност да се потвърдят получената увереност и постигането на целите и приоритетите на политиката.

               2.3.Мерки за предотвратяване на измами и нередности

               Да се посочат съществуващите или планираните мерки за превенция и защита, например от Стратегията за борба с измамите.

                  За намаляване на рисковете от неправомерно използване на средствата бяха и ще бъдат предприети няколко мерки:

                  Първо, споразумението за заем ще съдържа разпоредби за извършване на проверки, предотвратяване на измами, одити и събиране на средства в случай на измама или корупция. С цел по-голяма ефикасност, прозрачност и отчетност се предвижда също помощта да бъде обвързана с определени условия в рамките на политиката, включително в областта на управлението на публичните финанси. Освен това помощта ще се изплаща по специална сметка в Националната банка на Украйна.

                  В допълнение, в съответствие с изискванията на Финансовия регламент службите на Комисията извършиха оперативна оценка на финансовите процеси и административните процедури на Украйна, за да се уверят, че действащите процедури за управление на програми за помощ, включително МФП, предоставят подходящи гаранции. Оценката беше извършена през юни 2020 г. и обхваща области като изготвянето и изпълнението на бюджета, публичния вътрешен финансов контрол, вътрешния и външния одит, възлагането на обществени поръчки, управлението на паричните средства и на публичния дълг, както и независимостта на централната банка. Промените в тази област ще бъдат наблюдавани внимателно от делегациите на ЕС в съответните партньори. Комисията също така използва бюджетна подкрепа, за да помогне на украинските органи да подобрят системите си за управление на публичните финанси, като тези усилия получават сериозна подкрепа и от други донори.

                  И накрая, по отношение на помощта ще се прилагат процедурите за проверка, контрол и одит, за които отговарят Комисията, включително Европейската служба за борба с измамите (OLAF), и Европейската сметна палата съгласно член 129 от Финансовия регламент.

               3.ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

               3.1.Съответни функции от многогодишната финансова рамка и разходни бюджетни редове

               ·Съществуващи бюджетни редове

               По реда на функциите от многогодишната финансова рамка и на бюджетните редове.

                        Функция от многогодишната финансова рамка

                        Бюджетен ред

                        Вид
                        разход

                        Финансов принос

                        Номер

                        Многогод./едногод.
                           14

                        от държави от ЕАСТ
                           15

                        от държави кандидатки
                           16

                        от трети държави

                        по смисъла на член 21, параграф 2, буква б) от Финансовия регламент

                        14.02.01.70.06 [заеми от МФП — ГВД]

                        Многогод.

                        НЕ

                        НЕ

                        НЕ

                        НЕ

               ·Поискани нови бюджетни редове — неприложимо

               3.2.Очаквано финансово отражение на предложението върху бюджетните кредити

               3.2.1.Обобщение на очакваното отражение върху бюджетните кредити за оперативни разходи

               –◻
                     Предложението/инициативата не налага използване на бюджетни кредити за оперативни разходи

               –X
                     Предложението/инициативата налага използване на бюджетни кредити за оперативни разходи съгласно обяснението по-долу:

               млн. евро (до 3-тия знак след десетичната запетая)

                        Функция от многогодишната финансова
                        рамка

                        6

                        Функция 6 — „Съседните региони и светът“

                        ГД: „Икономически и финансови въпроси“

                        Година
                        2022 г.

                        Година
                        2023 г.

                        Година
                        2024 г.

                        Година
                        2025 г.

                        ОБЩО

                        • Бюджетни кредити за оперативни разходи

                        Бюджетен ред
                           17

                        14.02.01.70.06 [заеми от МФП — ГВД]

                        Поети задължения

                        (1a)

                        108,0
                           18

                        108,0

                        Плащания

                        (2a)

                        108,0

                        108,0

                        Бюджетни кредити за административни разходи, финансирани от пакета за определени програми
                           19

                        Бюджетен ред

                        14.20.03.01 [безвъзмездни средства по МФП]

                        (3)

                        0,15

                        0,15

                        ОБЩО бюджетни кредити
                        за ГД „Икономически и финансови въпроси“

                        Поети задължения

                        =1а+1б+3

                        108,0

                        Плащания

                        =2а+2б

                        +3

                        108,0

                        • ОБЩО бюджетни кредити за оперативни разходи

                        Поети задължения

                        (4)

                        108,0

                        0,15

                        108,15

                        Плащания

                        (5)

                        108,15

                        108,15

                        • ОБЩО бюджетни кредити за административни разходи, финансирани от пакета за определени програми

                        (6)

                        ОБЩО бюджетни кредити
                        по ФУНКЦИЯ 6
                           от многогодишната финансова рамка

                        Поети задължения

                        =4+ 6

                        108,0

                        0,15

                        108,15

                        Плащания

                        =5+ 6

                        108,15

                        108,15

               Ако предложението/инициативата има отражение върху повече от една оперативна функция, повторете частта по-горе: (млн. евро (до 3-тия знак след десетичната запетая)

                        Функция от многогодишната финансова
                        рамка

                        7

                        Функция 7 — „Европейска публична администрация“

               Тази част следва да бъде попълнена, като се използва таблицата за бюджетни данни от административно естество, която най-напред се въвежда в

                  приложението към законодателната финансова обосновка

                (приложение V към вътрешните правила), което се качва в ECIDE за провеждането на вътрешни консултации между службите.

                        ГД: „Икономически и финансови въпроси“

                        Година
                        2022 г.

                        Година
                        2023 г.

                        Година
                        2024 г.

                        Година
                        2025 г.

                        Година

                        ОБЩО

                        Човешки ресурси

                        0,283

                        0,141

                        -

                        0,024

                        0,448

                        Други административни разходи

                        -

                        0,020

                        -

                        -

                        0,020

                        ОБЩО бюджетни кредити
                        по ФУНКЦИЯ 7
                           от многогодишната финансова рамка

                        Бюджетни кредити

                        0,283

                        0,161

                        -

                        0,024

                        0,468

                        (Общо поети задължения = Общо плащания)

                        0,283

                        0,161

                        -

                        0,024

                        0,468

                        Година
                        2022 г.

                        Година
                        2023 г.

                        Година
                        2024 г.

                        Година
                        2025 г.

                        Година

                        ОБЩО

                        ОБЩО бюджетни кредити
                        за ФУНКЦИИ 1—7
                           от многогодишната финансова рамка
                        (Референтна стойност)

                        Поети задължения

                        =4+ 6

                        108,283

                        0,161

                        -

                        0,174

                        108,618

                        Плащания

                        =5+ 6

                        0,283

                        0,161

                        -

                        108,174

                        108,618

               3.2.2.Очакван резултат, финансиран с бюджетни кредити за оперативни разходи

               Бюджетни кредити за поети задължения в милиони евро (до третия знак след десетичната запетая)

               3.2.3.Обобщение на очакваното отражение върху бюджетните кредити за административни разходи

               –X
                     Предложението/инициативата налага използване на бюджетни кредити за административни разходи съгласно обяснението по-долу:

               млн. евро (до 3-тия знак след десетичната запетая)

                        Година
                        2022 г.

                        Година
                        2023 г.

                        Година
                        2024 г.

                        Година
                        2025 г.

                        ОБЩО

                        ФУНКЦИЯ  7
                        от многогодишната финансова рамка

                        Човешки ресурси

                        0,283

                        0,141

                        -

                        0,024

                        0,448

                        Други административни разходи

                        -

                        0,020

                        -

                        -

                        0,020

                        Междинен сбор за ФУНКЦИЯ  7
                        от многогодишната финансова рамка

                        0,283

                        0,161

                        -

                        0,024

                        0,468

                        Извън ФУНКЦИЯ 7
                           22
                         от многогодишната финансова рамка

                        Човешки ресурси

                        Други разходи
                        с административен характер

                        Междинен сбор
                        извън ФУНКЦИЯ 7
                        от многогодишната финансова рамка

                        ОБЩО

                        0,283

                        0,161

                        -

                        0,024

                        0,468

               Бюджетните кредити, необходими за човешки ресурси и други разходи от административен характер, ще бъдат покрити от бюджетни кредити от ГД, които вече са възложени за управление на дейността и/или са били преразпределени в рамките на ГД.

               3.2.3.1.Очаквани нужди от човешки ресурси

               –X
                     Предложението/инициативата налага използване на човешки ресурси съгласно обяснението по-долу:

               Оценката се посочва в еквиваленти на пълно работно време

                        Година
                        2022 г.

                        Година
                        2023 г.

                        Година 2024

                        Година 2025

                        ОБЩО

                        • Длъжности в щатното разписание (длъжностни лица и срочно наети служители)

                        20 01 02 01 (Централа и представителства на Комисията)

                        1,8

                        0,9

                        -

                        0,15

                        2,85

                        20 01 02 03 (Делегации)

                        01 01 01 01 (Непреки научни изследвания)

                         01 01 01 11 (Преки научни изследвания)

                        Други бюджетни редове (да се посочат)

                        • Външен персонал (в еквивалент на пълно работно време: ЕПРВ)
                           23

                        20 02 01 (ДНП, КНЕ, ПНА от „общия финансов пакет“)

                        20 02 03 (ДНП, МП, КНЕ, ПНА и МЕД в делегациите)

                        XX 01 xx yy zz
                           24

                        - в централата

                        - в делегациите

                        01 01 01 02 (ДНП, КНЕ, ПНА — Непреки научни изследвания)

                         01 01 01 12 (ДНП, КНЕ, ПНА — Преки научни изследвания)

                        Други бюджетни редове (да се посочат)

                        ОБЩО

                        1,8

                        0,9

                        -

                        0,15

                        2,85

               XX е съответната област на политиката или бюджетен дял.

               Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения.

               Описание на задачите, които трябва да се изпълнят:

                        Длъжностни лица и срочно наети служители

                        Директор, Дирекция D: надзор и управление на дейността, поддържане на връзки със Съвета и Парламента за приемането на решението и одобряването на Меморандума за разбирателство (МР), водене на преговори с органите на Украйна относно МР, преглед на доклади, ръководене на командировки и оценяване на напредъка по отношение на спазването на условията.

                        Началник на отдел/заместник-началник на отдел, Дирекция D: подпомагане на директора при управлението на операцията, поддържане на връзки със Съвета и Парламента за приемането на решението и одобрението на МР, водене на преговори с украинските органи по МР и споразумението за заем (заедно с ГД „БЮДЖЕТ“), преглед на доклади и оценяване на напредъка по отношение на спазването на условията.

                        Икономисти, сектор МФП (Дирекция D): изготвяне на решението и МР, поддържане на връзки с органите и международните финансови институции, провеждане на командировки за проверка, изготвяне на доклади на службите на Комисията и на процедури на Комисията, свързани с управлението на помощта, поддържане на връзки с външни експерти по отношение на оперативната оценка и последващата оценка.

                        ГД „БЮДЖЕТ“ (отдели E1, E3 под ръководството на директора): изготвяне на споразумението за заем, водене на преговори с органите на Украйна относно това споразумение и извършване на необходимите действия за одобряването му от отговорните служби на Комисията и за подписването му от двете страни по него. Проследяване на влизането в сила на споразумението за заем. Изготвяне на решението(ята) на Комисията за получаване на заем(и), предприемане на последващи мерки във връзка с подаването на искане(ия) за средства, избор на банки, подготовка и изпълнение на трансакцията(ите) за финансиране и изплащане на средствата на Украйна. Извършване на бекофисните дейности за проследяване на погасяването на заема(ите). Изготвяне на съответните доклади относно тези дейности.

                        Външен персонал

                        -

               3.2.4.Съвместимост с настоящата многогодишна финансова рамка

               Предложението/инициативата:

               –X
                     може да се финансира изцяло чрез преразпределяне на средства в рамките на съответната функция от многогодишната финансова рамка (МФР).

               3.2.5.Финансов принос от трети страни

               Предложението/инициативата:

               –X
                     не предвижда съфинансиране от трети страни

               3.3.Очаквано отражение върху приходите

               –X
                     Предложението/инициативата няма финансово отражение върху приходите.

                     (1)

                        Решение (ЕС) 2020/701 на Европейския парламент и на Съвета от 25 май 2020 г. за предоставяне на макрофинансова помощ на партньорите, обхванати от политиките на разширяване и съседство, в контекста на пандемията от COVID‐19, ОВ L 165, 27.5.2020 г., стр. 31—37.

                     (2)

                        Регламент (ЕС) 2021/947 на Европейския парламент и на Съвета от 9 юни 2021 г. за създаване на Инструмента за съседство, сътрудничество за развитие и международно сътрудничество — Глобална Европа, за изменение и отмяна на Решение № 466/2014/ЕС и за отмяна на Регламент (ЕС) 2017/1601 и на Регламент (ЕО, Евратом) № 480/2009 на Съвета (ОВ L 209, 14.6.2021 г., стр. 1).

                     (3)

                        Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).

                     (4)

                        Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (ОВ L 201, 3.8.2010 г., стр. 30).

                     (5)

                        Регламент (ЕС) 2021/947 на Европейския парламент и на Съвета от 9 юни 2021 г. за създаване на Инструмента за съседство, сътрудничество за развитие и международно сътрудничество — Глобална Европа, за изменение и отмяна на Решение № 466/2014/ЕС и за отмяна на Регламент (ЕС) 2017/1601 и на Регламент (ЕО, Евратом) № 480/2009 на Съвета (ОВ).

                     (6)

                        Регламент (ЕС, Евратом) № 1046/2018 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, и за отмяна на Регламент (ЕС, Евратом) № 966/2012 (ОВ L 193, 30.7.2018 г., стр. 1).

                     (7)

                        Регламент (ЕО, Евратом) № 2988/95 на Съвета от 18 декември 1995 г. относно защитата на финансовите интереси на Европейските общности (ОВ L 312, 23.12.1995 г., стр. 1).

                     (8)

                        Регламент (ЕО, Евратом) № 2185/96 на Съвета от 11 ноември 1996 г. относно контрола и проверките на място, извършвани от Комисията за защита на финансовите интереси на Европейските общности срещу измами и други нередности (ОВ L 292, 15.11.1996 г., стр. 2).

                     (9)

                        Регламент (ЕС, Евратом) № 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) № 1073/1999 на Европейския парламент и на Съвета и Регламент (Евратом) № 1074/1999 на Съвета (ОВ L 248, 18.9.2013 г., стр. 1).

                     (10)

                        Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (EPPO) (OB L 283, 31.10.2017 г., стр. 1).

                     (11)

                        УД: управление по дейности; БД: бюджетиране по дейности.

                     (12)

                        Съгласно член 54, параграф 2, буква а) или б) от Финансовия регламент.

                     (13)

                        Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb:
                  Budget Management modes (europa.eu)

                     (14)

                        Многогод. = многогодишни бюджетни кредити/Едногод. = едногодишни бюджетни кредити.

                     (15)

                        ЕАСТ: Европейска асоциация за свободна търговия.

                     (16)

                        Държави кандидатки и, ако е приложимо, потенциални кандидатки от Западните Балкани.

                     (17)

                        Съгласно официалната бюджетна номенклатура.

                     (18)

                        Размер на провизирането на заемите от МФП (9 %), които ще бъдат платени в общия фонд „Провизии“.

                     (19)

                        Техническа и/или административна помощ и разходи в подкрепа на изпълнението на програми и/или дейности на ЕС (предишни редове BA), непреки научни изследвания, преки научни изследвания.

                     (20)

                        Крайните продукти представляват продукти и услуги, които следва да бъдат доставени (напр.: брой финансирани обмени на учащи се, дължина на построените пътища в километри и т.н.).

                     (21)

                        Съгласно описанието в точка 1.4.2. „Конкретна(и) цел(и)…“

                     (22)

                        Техническа и/или административна помощ и разходи в подкрепа на изпълнението на програми и/или дейности на ЕС (предишни редове BA), непреки научни изследвания, преки научни изследвания.

                     (23)

                        ДНП = договорно нает персонал; МП = местен персонал; КНЕ = командирован национален експерт; ПНА = персонал, нает чрез агенции за временна заетост; МЕД = младши експерт в делегация.

                     (24)

                        Подтаван за външния персонал, покрит с бюджетните кредити за оперативни разходи (предишни редове BA).